EkBass/fiwiki-20250220-pages-articles huggingface dataset:
Rastaman Vibration

Rastaman Vibration on reggaeyhtye Bob Marley & The Wailersin 30. huhtikuuta 1976 julkaistu albumi. Albumi oli suuri menestys Yhdysvalloissa. Se sijoittui Billboard 200 -listan 8. sijalle. Albumi oli siis Bob Marleyn ainut albumi, joka sijoittui top kymmenen joukkoon Yhdysvaltain listoilla. Albumin teossa käytettiin perinteisten reggae -soittimien lisäksi muun muassa syntetisaattoria ja rock -kitaraa. == Kappaleet == ===Puoli yksi=== #"Positive Vibration" (Vincent Ford) - 3:33 #"Roots, Rock, Reggae" (Vincent Ford) - 3:38 #"Johnny Was" (Rita Marley) - 3:48 #"Cry to Me" (Rita Marley) - 2:36 #"Want More" (Aston Barrett) - 4:15 ===Puoli kaksi=== #"Crazy Baldhead" (Rita Marley/Vincent Ford) - 3:11 #"Who the Cap Fit" (Aston Barrett/Carlton Barrett) - 4:43 #"Night Shift" (Bob Marley) - 3:11 #"War" (Alan Cole/Carlton Barrett) - 3:36 #"Rat Race" (Rita Marley) - 2:49 ===Bonus kappaleet=== #"Jah Live" (Bob Marley) ===2002 deluxe edition=== ====Levy yksi: Rastaman Vibration Remastered==== #"Positive Vibration" – 3:34 #"Roots, Rock, Reggae" – 3:38 #"Johnny Was" – 3:48 #"Cry To Me" – 2:36 #"Want More" – 4:17 #"Crazy Baldhead" – 3:12 #"Who The Cap Fit" – 4:43 #"Night Shift" – 3:11 #"War" – 3:37 #"Rat Race" – 2:54 #"Jah Live" (Original Mix) – 4:17 #"Concrete" – 4:24 #"Roots, Rock, Reggae" (Unreleased Single Mix) – 3:38 #"Roots, Rock, Dub" (Unreleased Single Dub Mix) – 3:38 #"Want More" (Unreleased Alternate Album Mix) – 5:10 #"Crazy Baldhead" (Unreleased Alternate Album Mix) – 3:08 #"War" (Unreleased Alternate Album Mix) – 4:03 #"Johnny Was" (Unreleased Alternate Album Mix) – 3:41 ====Levy kaksi: Rastaman Vibration Tour Live At The Roxy - Hollywood, CA, May 26, 1976==== #"Introduction" – 0:38 #"Trenchtown Rock" – 4:56 #"Burnin' & Lootin'" – 4:54 #"Them Belly Full (But We Hungry)" – 4:13 #"Rebel Music (3 O'Clock Roadblock)" – 6:08 #"I Shot the Sheriff" – 6:34 #"Want More" – 7:02 #"No Woman No Cry" – 5:19 #"Lively Up Yourself" – 5:44 #"Roots, Rock, Reggae" – 5:32 #"Rat Race" – 7:53 #"Smile Jamaica, Part One" – 3:19 #"Smile Jamaica, Part Two" – 3:10 Luokka:Bob Marleyn albumit Luokka:Vuoden 1976 albumit
Feynmanin slash-notaatio

Feynmanin slash-notaatio tai Feynmanin tikari tai Diracin slash-notaatio on Richard Feynmanin keksimä lyhennysmerkintätapa, jota käytetään kvanttikenttäteoriassa. Kovariantille nelivektorille A_{\mu} voidaan esittää slash-notaatio merkitsemällä :A\\!\\!\\!/\ \stackrel= \ A^\mu \gamma_\mu, missä \scriptstyle \gamma on gamma-matriisi. ==Slash-notaation ominaisuuksia== Slash-notaatiolle pätee :A\\!\\!\\!/A\\!\\!\\!/=A^\mu A_\mu=A^2 :A\\!\\!\\!/B\\!\\!\\!/+B\\!\\!\\!/A\\!\\!\\!/ = 2A \cdot B. Jälkeä käyttäen notaatiolle pätee :tr(A\\!\\!\\!/B\\!\\!\\!/) = 4A \cdot B :tr(A\\!\\!\\!/B\\!\\!\\!/C\\!\\!\\!/D\\!\\!\\!/) = 4 \left[(A\cdot B)(C \cdot D) - (A \cdot C)(B \cdot D) + (A \cdot D)(B \cdot C) \right]. == Lähteet == Luokka:Kvanttikenttäteoria de:Dirac-Matrizen#Feynman-Slash-Notation
Budinos

Budinos on suomalais-ugrilaisten kielten suomen, viron, unkarin, marin, mansin, mordvan ja udmurtin aineksiin perustuva keinotekoinen kieli. Kieli on lähtöisin Udmurtian etnofuturistisista piireistä. Kehittäjien mukaan hyväkään vieraan kielen taito ei riitä ilmaisemaan suomalais-ugrilaista maailmankuvaa kokonaisuudessaan. Budinos on tarkoitettu suomalais-ugrilaisten kansojen väliseksi suoraksi viestintäkieleksi. Nimi budinos tulee Juri Perevostsikovin mukaan Herodotoksen historiasta, jonka mukaan Don-joen takana asui paimentolaisheimo budinit, joita Perevostsikov pitää udmurttien esi-isinä. Kielen käytännön isä filologi ja kirjailija-toimittaja Aleksei Arzamatovin mukaan maailmassa on tällä hetkellä noin sata budinosin taitajaa. Eesti Päevalehden mukaan budinos on otettu Virossa hyvin vastaan. Esimerkiksi paikallinen säveltäjä Mart Siimer tilasi runoja uutuuskielellä Arzamatovilta ja hänen sävellykseensä päätynyt kirjailija-toimittajan luomistyö sai ensi esityksensä Tarton nuorten säveltäjien festivaalilla. Budinosin sanakirja on saatavilla ilmaiseksi Internetistä ja lisäksi Facebookissa toimii kielen ystävien kerho, jonka jäsenet yrittävät keskustella keskenään budinosin kielellä, keksiä uusia sanoja ja kirjoittaa runoja budinosiksi. == Lähteet == == Aiheesta muualla == * Budinos-facebook * Mela kusi, mulimokata ajti* Luokka:Keinotekoiset kielet
Babylon by Bus

Babylon by Bus on reggaeyhtye Bob Marley & The Wailersin vuonna 1978 julkaistu livealbumi. Albumi äänitettiin Pariisin Pavillon de Paris -konserttisalissa 25.-27. kesäkuuta 1978 Kaya Tourin aikana. == Kappaleet == ===1. puoli=== #"Positive Vibration" (Vincent Ford) - 5:48 #"Punky Reggae Party" (Bob Marley/Lee Perry) - 5:52 #"Exodus" - 7:38 ===2. puoli=== #"Stir It Up" - 5:20 #"Rat Race" (Rita Marley) - 3:37 #"Concrete Jungle - 5:38 #"Kinky Reggae" - 4:50 ===3. puoli=== #"Lively Up Yourself" - 6:19 #"Rebel Music (3 O'Clock Roadblock)" (Aston Barrett/Hugh Peart) - 5:22 #"War/No More Trouble" (Alan Cole/Carlton Barrett/Bob Marley) - 5:30 ===4. puoli=== #"Is This Love" - 7:33 #"Heathen" - 4:30 #"Jamming" - 5:39 == Muusikot == *Bob Marley – laulu, rytmikitara *Carlton Barrett – rummut *Aston "Family Man" Barrett – basso *Tyrone "Organ D" Downie – kosketinsoitin *Junior Marvin – soolokitara *Alvin "Seeco" Patterson – perkussiot *Al Anderson – soolokitara *Earl "Wire" Lindo – kosketinsoitin *Rita Marley – taustalaulu *Marcia Griffiths – taustalaulu *Judy Mowatt – taustalaulu Luokka:Vuoden 1978 konserttitallenteet Luokka:Bob Marleyn albumit
Isä Mitron ajatuksia elämästä, työstä, uskosta

Isä Mitron ajatuksia elämästä, työstä, uskosta on Mitro Revon vuonna 2008 ilmestynyt kirja. Teoksessa hän kirjoittaa elämästä, työstä ja ortodoksisesta uskosta. Hän kirjoittaa myös vanhemmistaan, arkkipiispa Paavalista, Kirka Babitzinista ja Urho Kekkosesta. Mukana ovat myös esimerkiksi pappilan pashan ja pääsiäislampaan teko-ohjeet. Tekstin rinnalla on valokuvaaja Janne Gröningin kuvakertomus Suomen luonnosta eri vuodenaikoina.Kustantajan esittelyteksti. == Lähteet == * === Viitteet === == Aiheesta muualla == * Martti Mäkisalo: Kultamunia isä Mitron suusta. Helsingin sanomat 19.11.2008. * Eeva Salonen: Mitron mietteet kirjaksi. Ortodoksiviesti 8/2008. Luokka:Vuoden 2008 kirjat Luokka:Suomalaiset tietokirjat Luokka:Kirjat uskonnosta
Paddy Driver

Ernest Gould "Paddy" Driver (s. 13. toukokuuta 1934 Johannesburg) on eteläafrikkalainen entinen F1-kuljettaja ja moottoripyöräilijä. Hän osallistui kahteen F1-osakilpailuun kausilla 1963 ja 1974. Hän karsiutui ensimmäisessä ja keskeytti toisessa, eikä saavuttanut pisteitä. Hän kilpaili myös MM-sarjaan kuulumattomissa kilpailuissa. Moottoripyöräilyurallaan Paddy kilpaili 350-kuutioisissa, 500-kuutioisissa ja kerran 125-kuutioisissa vuosina 1959–1965. Hän ajoi jokaisessa kilpailussaan pisteille ollen kahdesti toinen ja 7 kertaa kolmas, muttei voittanut kertaakaan. Hän oli parhaimmillaan MM- sarjan kolmonen vuonna 1965 500-kuutioisissa heti Mike Hailwoodin ja Giacomo Agostinin jälkeen. Hän kilpaili tiimeissä Norton, EMC, AJS ja Matchless. == Lähteet == Luokka:Eteläafrikkalaiset Formula 1 -kuljettajat Luokka:Ratamoottoripyöräilijät Luokka:Vuonna 1934 syntyneet Luokka:Elävät henkilöt
Mikko Vainionpää

pienoiskuva|Mikko Vainionpää (edessä) vuonna 2015.Mikko Vainionpää (s. 26. huhtikuuta 1975 Uusikaupunki) on uransa lopettanut suomalainen pesäpalloilija ja nykyinen pelinjohtaja. Kausilla 2016–2019 Vainionpää toimi JymyJussien pelinjohtajana. Pelaajauralla hänen roolinsa oli kotiuttaja, ja hän pelasi usein numerolla 3 tai 4. Ulkopelissä Vainionpää toimi siepparina. == Pelaajaura == Vainionpään kasvattajaseura on Nurmon Jymy. Hän siirtyi Oulun Lippoon 1998 Seinäjoen Maila-Jusseista, jossa oli voittanut kaksi pronssia. Ensimmäisellä kaudellaan Lipossa Vainionpää voitti Suomenmestaruuden, sekä saalisti toisella kaudella pronssia. Kolmannen kauden jälkeen hän lähti nostamaan kasvattajaseuraansa Nurmon Jymyä Superpesikseen. Vainionpää palasi Lippoon kuitenkin kaudeksi 2003, koska Nurmo ei noussutkaan. Kun Jymy lopulta nousi Superpesikseen kesäksi 2004, Vainionpää vaihtoi jälleen seuraa. Hän pelasi Nurmossa neljä kautta palaten Lippoon kesäksi 2007. Vainionpää on pelannut yhdeksän Itä–Länsi-ottelua. Vainionpään pelaajaura loppui JymyJusseissa vuonna 2015, jonka jälkeen hän ryhtyi toimimaan pelinjohtajana. == Saavutukset == === Pelaajana === * 1 SM-kulta: 1998 * 1 SM-hopea: 2005 * 4 SM-pronssia: 1995, 1996, 1997, 2000 * 9 Itä-Länsi-ottelua: 1995-1998, 2000, 2003, 2005, 2008, 2009 * Superpesiksen vuoden tulokas: 1994 http://www.pesis.fi/pesapalloliitto/historia/parhaat-pelaajat- kausittain/vuoden_tulokkaat/ ==Lähteet== == Aiheesta muualla == Luokka:Suomalaiset pesäpalloilijat Luokka:Pesäpallon pelinjohtajat Luokka:Vuonna 1975 syntyneet Luokka:Elävät henkilöt
Piktonit

Piktonit () olivat Ligerin eli Loiren eteläpuolella asunut kelttiheimo. Heidän pääkaupunkinsa oli Limonum Pictonum, nykyinen Poitiers.Castrén ja Pietilä- Castrén 2000, s. 425 Piktonit olivat tunnettuja laivanrakentajia. Piktonit tukivat Galliaan marssinutta Julius Caesaria vuonna 58 eaa., sillä he pitivät Galliaan siirtyneitä helvetialaisia uhkana. Kaikki heimon jäsenet eivät kuitenkaan kannattaneet roomalaisten ylivaltaa, ja vuonna 52 eaa. 8 000 piktonisoturia liittyi Vercingetorixin joukkoihin. == Lähteet == *Paavo Castrén ja Leena Pietilä-Castrén: Antiikin käsikirja. Otava 2000. ISBN 951-1-12387-4 ===Viitteet=== == Aiheesta muualla == * * Luokka:Muinaiset kansat Luokka:Rooman viholliset ja liittolaiset Luokka:Kelttiläiset kansat Luokka:Poitiers’n historia
Bob Drake

Bob Drake (14. joulukuuta 1919 San Francisco – 18. huhtikuuta 1990 Woodland Hills, Kalifornia) oli yhdysvaltalainen F1-kuljettaja. Hän osallistui yhteen F1-osakilpailuun kaudella 1960, Yhdysvaltain GP:hen. Hän oli kilpailussa 13., eikä saavuttanut pisteitä. Drake oli viimeinen kuljettaja, joka ajoi Maserati 250F -autolla. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1919 syntyneet Luokka:Vuonna 1990 kuolleet
Kleopatra (vuoden 1917 elokuva)

Kleopatra () on J. Gordon Edwardsin ohjaama yhdysvaltalainen elämäkerrallinen draamamykkäelokuva vuodelta 1917. Kleopatran nimiroolin näytteli Theda Bara, ja Fritz Leiber, Sr. näytteli Julius Caesaria sekä Thurston Hall näytteli Marcus Antoniusta. Sivuosissa ovat muiden muassa Alan Roscoe, Herschel Mayall, Dorothy Drake ja Delle Duncan. Kleopatran käsikirjoitti Adrian Johnson Émile Moreaun ja Victorien Sardoun samannimisen näytelmän pohjalta. Kleopatra on mustavalkoinen ja pituudeltaan 125 minuuttia, eli 2 tuntia ja 5 minuuttia. Fox Film Corporation -yhtiö tuotti elokuvan. Kleopatra on Baran maineikkaimpia roolitöitä, ja itse elokuva sai paljon menestystä ilmestymisvuonnaan.IMDb: Trivia Kleopatrasta on säilynyt vain lyhyt katkelma kuvamateriaalia, ja sitä pidetäänkin kadonneena elokuvana. ==Juoni== Egyptin mahtavan kuningattaren, Kleopatra VII:n (Bara) tarina, hänen mielettömistä romansseista Rooman valtakunnan mahtavien miesten, Julius Caesarin (Leiber) ja Marcus Antoniuksen (Hall) välillä. ==Tuotanto== Kleopatra sai ensi-iltansa kotimaassaan 14. lokakuuta vuonna 1917. Suomessa elokuva ilmestyi teattereihin vasta vähän yli 5 vuotta myöhemmin, 26. marraskuuta vuonna 1922.IMDb: Release Info Kleopatra oli yksi aikansa kalleimmista elokuvista, sillä budjetti oli 500 000 dollaria, joka oli harvinaista tuohon aikaan, ja 2000 ihmistä työskenteli kulissien takana. Elokuva kuvattiin Newport Beachilla, Kaliforniassa.IMDb ==Muuta== Kleopatra -elokuvia on tehty vuoden 1917 jälkeen, muun muassa vuosina 1934, 1945, 1953, 1963, 1970, 1999, 2003, 2005, 2007 ja 2010. joista kuuluisin on ehkä vuoden 1963 versio, jonka pääosan näyttelee Elizabeth Taylor. Ennen vuoden 1917 versiota on tehty myös vuosina 1899 ja 1912. Kleopatra on American Film Instituten Kadonneet elokuvat -listalla. ==Rooleissa== * Theda Bara ... Kleopatra VII * Fritz Leiber, Sr. ... Julius Caesar * Thurston Hall ... Marcus Antonius * Alan Roscoe ... Pharon * Herschel Mayall ... Ventidius * Dorothy Drake ... Charmian * Delle Duncan ... Iras * Henri De Vries ... Octavius Caesar * Art Acord ... Kephren * Hector Sarno ... Messenger * Genevieve Blinn ... Octavia ==Lähteet== ==Aiheesta muualla== * * *Kleopatra Allmoviessa *Kleopatra Silent Erassa *Kleopatra Flixsterissä Luokka:Yhdysvaltalaiset mykkäelokuvat Luokka:Yhdysvaltalaiset draamaelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset elämäkertaelokuvat Luokka:Vuoden 1917 yhdysvaltalaiset elokuvat Luokka:Yhdysvaltalaiset kadonneet elokuvat Luokka:J. Gordon Edwardsin ohjaamat elokuvat
Charlie Eppes

Charles Edward ”Charlie” Eppes on kuvitteellinen hahmo yhdysvaltalaisessa televisiosarjassa Num3rot. Charlie on sarjan päähenkilö, joka konsultoi FBI:ta ja NSA:ta. Hän on matemaatikko ja käytännön matematiikan professori kuvitteellisessa California Institute of Sciencessa eli CalScissa. Charlie auttaa veljeään Don Eppesiä haastavissa FBI-tapauksissa. Charlieta auttavat hänen kollegansa Larry Fleinhardt sekä hänen tyttöystävänsä"Spree". Num3rot, 3. tuotantokausi ja entinen opiskelijansa Amita Ramanujan. == Rooli == Charlie pääsi Princetonin Yliopistoon 13-vuotiaana. Hän kävi koulun samaan aikaan kuin veljensä Don, joka oli häntä viisi vuotta vanhempi. Charlie tapasi ensimmäisenä opiskeluvuotenaan professori Larry Fleinhardtin, josta tuli nopeasti yksi hänen parhaista ystävistään. Hän julkaisi ensimmäisen matemaattisen tutkielmansa 14-vuotiaana American Journal of Mathematics -lehdessä. Charlie on myös voittanut Milton Prizen sekä Fieldsin mitalin. Charlie on loistava shakin pelaaja ja Alan ei sen takia enää suostu pelaamaan hänen kanssaan. Charliella oli korkea turvaluokitus, kunnes se neljännellä tuotantokaudella peruttiin johtuen hänen Pakistaniin lähettämistään tiedoista. Hän myös osti isänsä talon ensimmäisellä tuotantokaudella; Alan jäi silti asumaan hänen luokseen. Kolmannen kauden alussa Alan aikoi muuttaa omaan asuntoon ja Charlie otti asian raskaasti. Lopulta Alan jäi kuitenkin asumaan Charlien luo puhuttuaan Donin kanssa."Two Daughters". Num3rot, 3. tuotantokausi == Lähteet == Luokka:Num3rot Luokka:Televisiohahmot Luokka:Kuvitteelliset lääkärit Luokka:Kuvitteelliset professorit
Mäntytunturi

Mäntytunturi () on tunturialue Louhen piirin Kiestingin kunnassa Karjalan tasavallan luoteisosassa Venäjällä. Tunturialue sijaitsee Paanajärven kansallispuistossa, noin kuusi kilometriä Paanajärven pohjoispuolella. Tunturialueen korkein huippu on 550 metriä korkea. Mäntytunturi sijaitsee Suomen Neuvostoliitolle luovuttamalla Sallan–Kuusamon alueella ja ennen alueluovutusta se kuului Kuusamon kuntaan. == Lähteet == ==Aiheesta muualla== *Paanajärven kansallispuiston palveluiden kartta ja (parks.karelia.ru) Luokka:Karjalan tasavallan tunturit Luokka:Sallan–Kuusamon alueen tunturit Luokka:Louhen piiri Luokka:Paanajärven kansallispuisto
Sieppitunturi

Sieppitunturi () on tunturialue Kiestingin kunnassa Karjalan tasavallan luoteisoasassa Venäjällä. Tunturialueen korkein huippu on 537 metriä korkea. Sieppitunturi sijaitsee Suomen Neuvostoliitolle luovuttamalla Sallan–Kuusamon alueella. == Lähteet == Luokka:Karjalan tasavallan tunturit Luokka:Sallan–Kuusamon alueen tunturit Luokka:Louhen piiri
Leipätunturi

Leipätunturi () on tunturialue Kantalahden piirissä Murmanskin alueen lounaisosassa Venäjällä. Tunturialueen korkein huippu on 530 metriä korkea. Leipätunturi sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan. == Lähteet == Luokka:Murmanskin alueen tunturit Luokka:Sallan–Kuusamon alueen tunturit
Juho Savo

Juho Samuli Savo (s. 14. toukokuuta 1949 Pöytyä) toimi Varsinais-Suomen liiton maakuntajohtajana vuosina 1998–2015. Juho Savo syntyi maanviljelijä, metsänhoitaja Matti Savon ja emäntä Ritva Savon perheeseen. Hän puolisonsa vuodesta 1972 on lehtori Salme Mattila. Savo opiskeli sosiaalipolitiikkaa, sosiologiaa, taloustiedettä ja tilastotiedettä ja valmistui valtiotieteen maisteriksi Turun yliopistosta vuonna 1980. Ennen siirtymistään maakuntajohtajaksi hän työskenteli Varsinais-Suomen Kokoomuksen toiminnanjohtajana 1985–1998, toimistopäällikkönä ja kunnallissihteerinä 1978–1985 sekä järjestösihteerinä 1974–1978. Hän oli myös muun muassa Auransilta-lehden päätoimittaja 1978–1985, Pöytyän kunnanvaltuuston jäsen 1977–1980 sekä Turun sosiaali- ja satamalautakuntien jäsen 1980- ja 1990-luvuilla. Savo toimi Varsinais-suomen liiton maakuntajohtajan tehtävässä syyskuusta 1998 alkaen, eläkkeelle hän jäi tammikuun alussa 2015. == Lähteet == Luokka:Maakuntajohtajat Luokka: Suomalaiset päätoimittajat Luokka: Kansallisen Kokoomuksen poliitikot Luokka:Pöytyän kunnanvaltuutetut Luokka:Vuonna 1949 syntyneet Luokka:Elävät henkilöt
Rohmoiva

thumb|Rohmoiva ja vanha Sallatunturi Suomen puolelta nykyisiltä Sallatuntureilta kuvattuna Rohmoiva () on tunturi Kantalahden piirissä Murmanskin alueen lounaisosassa Venäjällä. Rohmoiva sijaitsee aivan Sallatunturin länsipuolella. Tunturin huippu on 658 metrin korkeudessa. Rohmoiva sijaitsee Suomen Neuvostoliitolle luovuttamallaFacta 2001, WSOY 1985, 14. osa, palsta 6 Sallan–Kuusamon alueella ja kuului ennen alueluovutuksia Sallan kuntaan. == Lähteet == Luokka:Murmanskin alueen tunturit Luokka:Sallan–Kuusamon alueen tunturit
David Miller (filosofi)

David W. Miller (19. elokuuta 1942 – 20. marraskuuta 2024) oli brittiläinen filosofi, joka opetti Warwickin yliopiston filosofian laitoksella vuosina 1969–2007. Miller erikoistui tieteenfilosofiaan ja oli merkittävä kriittisen realismin kannattaja. Miller aloitti logiikan ja tieteellisen menetelmän opinnot London School of Economicsissa vuonna 1964. Pian hänestä tuli Karl Popperin tutkimusavustaja. Miller ja muut tutkijat osoittivat vuonna 1970 useissa artikkeleissa aiemmin havaitsemattomia puutteita Popperin käyttämässä totuudenkaltaisuuden määritelmässä. Seuraavina parina vuosikymmenenä aiheesta kirjoitettiin paljon, ja Miller ja monet muut pyrkivät parantelemaan Popperin lähestymistapaa. Millerin teoksen Critical Rationalism (1994) tavoitteena on puolustaa ja laajentaa Popperin lähestymistapaa tieteelliseen tietoon. == Teoksia == * Critical Rationalism: A Restatement and Defence, 1994, ISBN 0-8126-9198-9 * Out Of Error: Further Essays On Critical Rationalism, 2006 ISBN 0-7546-5068-5 == Lähteet == == Aiheesta muualla == * David Miller Warwickin yliopiston verkkosivuilla * Miller, David: Being an Absolute Skeptic , Science, 4.6.1999 * * Luokka:Brittiläiset filosofit Luokka:Tieteenfilosofit Luokka:Vuonna 1942 syntyneet Luokka:Vuonna 2024 kuolleet
The Lox

The L.O.X., myös nimellä D-Block, on yhdysvaltalainen rap-yhtye, joka perustettiin 1990-luvun puolivälissä Yonkersissa. Sen muodostavat rap-artistit Sheek Louch, Jadakiss ja Styles P. The LOX aloitti uransa Bad Boy Records -levy-yhtiössä, josta siirtyi Ruff Ryders Entertainmentille debyyttialbuminsa julkaisun jälkeen. Yhtyeen jäsenet ovat perustaneet myös oman D-Block Records -levy-yhtiönsä. The LOX on julkaissut neljä studioalbumia. == Diskografia == ===Albumit=== * Money, Power & Respect (1998) * We Are the Streets (2000) * Filthy America... It's Beautiful (2016) * Living Off Xperience (2020) === EP:t === * The Trinity (2013) * The Trinity 2nd Sermon (2014) == Lähteet == Luokka:Yhdysvaltalaiset hip hop -yhtyeet
Ketkoiva

Ketkoiva () on tunturialue Kantalahden piirissä Murmanskin alueen lounaisosassa Venäjällä. Tunturialueen korkein huippu on 449 metriä korkea. Ketkoiva sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan. == Lähteet == Luokka:Murmanskin alueen tunturit Luokka:Sallan–Kuusamon alueen tunturit
David Miller

David Miller voi viitata seuraaviin henkilöihin: * David Miller (1909–1992), yhdysvaltalainen elokuvaohjaaja * David Miller (1942–2024), brittiläinen filosofi * David Miller (s. 1958), kanadalainen poliitikko * David Miller (s. 1973), yhdysvaltalainen laulaja
NHL (täsmennyssivu)

Kirjainyhdistelmä NHL voi tarkoittaa seuraavia asioita: *NHL, pohjoisamerikkalainen jääkiekkoliiga. *NHL (pelisarja), EA Sportsin kehittämä jääkiekkopeli. *NHL 2K, 2K:n kehittämä jääkiekkopeli. *National Historic Landmark, historiallisesti merkittävien kohteiden luettelossa oleva rakennus, rakennelma tai paikka Yhdysvalloissa *Normihomolehti, vuonna 2010 perustettu queer-lehti *Mainostoimisto NHL Notkea Hinku Laboratorio Oy, vuonna 1984 perustettu mainostoimisto *Insinööritoimisto Rakennuslaskenta NHL Oy, vuonna 1982 perustettu insinööritoimisto
Pasaritunturi

Pasaritunturi (Alueen topografinen kartta. ) on tunturialue Petsamon piirissä Murmanskin alueen luoteisosassa Venäjällä. Tunturi sijaitsee lähellä Jäämeren rantaa ja Norjan rajaa. Tunturin itäpuolella on Peuravuono ja länsipuolella Pasarijärvi. Tunturialueen korkein huippu on 503 metriä korkea. Pasaritunturi sijaitsee Suomen Neuvostoliitolle luovuttaman entisen Petsamon kunnan pohjoisosassa. == Lähteet == Luokka:Petsamon tunturit
Kara Tointon

Kara Louise Tointon (s. 5. elokuuta 1983 Basildon, Essex, Englanti, Iso- Britannia) on englantilainen näyttelijä, joka on tullut tunnetuksi suositusta brittiläisestä saippuasarjasta EastEnders, jossa hän näytteli Dawn Swann -nimistä naista vuonna 2005-2009. Lisäksi Tointon on esiintynyt muun muassa televisiosarjoissa Dream Team, Mr Selfridge ja The Halcyon sekä kaksi kertaa tanssikilpailuohjelmassa Strictly Come Dancing, jonka hän myös voitti vuonna 2010. Tointonin sisar Hannah on myös näyttelijä ja luonut uraansa Hollyoaks- sarjan parissa. Tointon asuu nykyään Lontoossa, yhdessä poikaystävänsä Joe Swash in kanssa. Swash on myös tuttu EastEndersistä. Luokka:Englantilaiset näyttelijät Luokka:Vuonna 1983 syntyneet Luokka:Elävät henkilöt
Scot Coogan

Scot Coogan (s. 23. huhtikuuta 1973 Medway, Massachusetts) on yhdysvaltalainen studiomuusikko sekä kiertuerumpali. Parhaiten hänet tunnetaan yhdysvaltalaisen Brides of Destructionin rumpalina, joka on Mötley Crüe -basisti Nikki Sixxin perustama yhtye. Coogan on sen lisäksi työskennellyt yhtyeissä Violets Demise, Ednaswap, Parade of Losers ja Annetenna sekä artistien Sinéad O'Connorin ja Vanilla Icen kanssa. Vuonna 2007 hän soitti Ace Frehleyn kiertuerumpalina. Coogan laulaa ja soittaa kitaraa rumpujen lisäksi. Luokka:Yhdysvaltalaiset rumpalit Luokka:Vuonna 1973 syntyneet Luokka:Elävät henkilöt
Ľubomír Vaic

Ľubomír Vaic (s. 6. maaliskuuta 1977 Spišská Nová Ves, Tšekkoslovakia) on slovakialainen jääkiekkoilija. Pienikokoinen keskushyökkääjä pelaa tällä hetkellä HC Slovan Bratislavassa, Slovakian Extraligassa. Urallaan Vaic on pelannut myös yhdeksän NHL-ottelua Vancouver Canucksissa sekä kaksi kautta jääkiekon SM-liigassa, SaiPan riveissä. Hän on pelannut myös Tšekissä, Venäjällä ja Saksassa. Kolmet MM-kisat pelannut Vaic on voittanut MM-hopeaa vuonna 2000 ja MM-pronssia vuonna 2003. ==Aiheesta muualla== *European Hockey.net Luokka:Slovakialaiset jääkiekkoilijat Luokka:Vancouver Canucksin varaamat pelaajat Luokka:Vuonna 1977 syntyneet Luokka:Elävät henkilöt
Pierluigi Marzorati

Pierluigi Marzorati (s. 12. syyskuuta 1952 Figino Serenza) on kilpauransa lopettanut italialainen koripalloilija. == Ura == Vuonna 1969 Marzorati aloitti ammattilaisuransa Pallacanestro Cantùssa, jossa hän pelasi koko uransa. Hän oli pelannut jo aiemmin seuran juniorijoukkueissa, joista hänet oltiin nostettu edustusjoukkueeseen. Marzorati johti Cantùn kolmeen perättäiseen Korać Cupin voittoon vuosina 1973–1975. Ensimmäisen Italian mestaruuden hän voitti vuonna 1975. Samana vuonna Marzorati voitti Intercontinental Cupin kun joukkue voitti Amazonas Francan. Hän voitti Saporta Cupin kolme kertaa perättäin vuosina 1977–1979. Kaksi kertaa hän voitti Euroliigan vuosina 1982 ja 1983. Hänen viimeinen mestaruutensa oli Korać Cupin voitto vuonna 1991, johon hän päätti uransa. Uransa aikana hän voitti kaiken kaikkiaan 12 kansainvälistä mestaruutta sekä kaksi Italian mestaruutta pelattuaan 22 kautta samassa seurassa. Lopettamisensa jälkeen hän toimi Pallacanestro Cantùn varapresidenttinä vuodesta 1991 vuoteen 1996 saakka. 8\. lokakuuta 2006 hän pelasi pelin Cantùn paidassa Benetton Trevisoa vastaan. Samalla hänestä tuli ainoa ihminen maailmassa, joka on pelannut viidellä eri vuosikymmenellä virallisissa peleissä. Marzonati johdatti Cantùn juhlaottelussa 70–69 voittoon, mutta ei saanut tilastomerkintöjä. Uransa jälkeen FIBA valitsi Marzoratin FIBA Hall of Fameen vuonna 2007. Vuonna 2008 Euroliiga valitsi hänet 50 tärkeimmän koripallopersoonan joukkoon. == Lähteet == == Aiheesta muualla == * FIBA Hall of Fame * Legabasket Serie A Luokka:Italialaiset koripalloilijat Luokka:Italialaiset olympiamitalistit Luokka:Vuonna 1952 syntyneet Luokka:Elävät henkilöt
Luettelo Aku Ankan taskukirjoista (351–375)

Tämä on luettelo Aku Ankan taskukirjojen numeroista 351-375. Ne ilmestyivät alun perin vuosina 2009-2011. == 2009 == |} == 2010 == |} == 2011 == |} == Lähteet == * * 351–375
Sellaista ei tapahdu

Sellaista ei tapahdu (julkaistu myös nimellä Unohduksen pyörre) on Mika Waltarin vuonna 1939Lindstedt & Vahtokari s. 135. kirjoittama pienoisromaani. Sen tunnelma on unenomainen ja synkkä, ja maailmansodan uhka on vahvasti läsnä. Kulttuuritoimittaja Hannu Marttila on verrannut tarinan tunnelmaa Hitchcockin elokuvaan Nainen katoaa. Waltari tarjosi pienoisromaania kustantajalle vuonna 1939 kokoelmassa, jossa olivat lisäksi Ei koskaan huomispäivää, Fine van Brooklyn ja Jokin ihmisessä, mutta WSOY hylkäsi kokoelman, koska tekstit olivat "epämiellyttäviä ja sairaalloisia".Rajala s. 363-364. Pienoisromaani ilmestyikin ensiksi vuonna 1944 nimellä Unohduksen pyörre pienen Fennia-kustantamon julkaisemanaRajala s. 366., ja WSOY julkaisi sen nimellä Sellaista ei tapahdu lopulta vasta kokoelmassa Koiranheisipuu vuonna 1961 Rajala s. 742.. Matti Kassila suunnitteli pienoisromaanista elokuvaa yhteistuotantona unkarilaisten kanssa, ja hankkeesta ehdittiin jo tiedottaa Waltarin 70-vuotispäivien aikaan 1978, mutta se ei kuitenkaan toteutunut. 'Sellaista ei tapahdu on käännetty neljälle kielelle: espanjaksi (Estas cosas no suceden), unkariksi (Ez meg sem tőrténhet), viroksi (Seda ei juhtu, 1964, ja Midagi sellist ei juhtu, 1990) ja ukrainaksi (Такого не буває, julkaistu 2017). ==Juoni== Päähenkilö on nimettömäksi jäävä, suomalainen liikemies. Hän on naimisissa, mutta avioliitto on väljähtynyt ja parin yhteinen lapsi on kuollut. Tarina alkaa maaliskuussa 1939, kun mies lähtee lentäen liikematkalle Ateenaan. Matka on epävarma, ja koneenvaihdot viivästyvät sodanuhan takia. Lopulta jatkolennolla on vain kaksi matkustajaa: liikemiehen lisäksi nainen, entinen laulajatar, joka on matkalla Egyptiin. Matkalla nousee myrsky, kone tekee pakkolaskun vuorille, ja vain mies ja nainen selviytyvät hengissä. Maan nimeä ei kerrota, mutta se on ilmeisesti jossain Balkanilla. Pian ilmenee, että siellä käydään sisällissotaa. Mies ja nainen kulkeutuvat lopulta isompaan kaupunkiin, jossa he liittyvät outoon sirkusseurueeseen. Tarinan lopussa he lähtevät seurueen mukana purjehtimaan suurta jokea alas. Loppu jää avoimeksi. Kertomuksen voi ymmärtää myös niin, että päähenkilöt ovat kuolleet onnettomuudessa ja ovat matkalla helvettiin.Lindstedt & Vahtokari s. 57. Markku Envallin mukaan lentokoneen laskeutumispaikkana olisi Karpato-Ukraina (Taka-Karpatian alue), mutta hän toteaa toisaalta, että päättely asiassa on epävarmaa ja lisäksi teoksen luonteen vastaista.Envall s. 125-126. == Lähteet == * * * === Viitteet === Luokka:Mika Waltarin teokset
NHL 2K

NHL 2K on 2K Gamesin luoma jääkiekkopelisarja. NHL 2K -sarja kilpaili Electronic Artsin NHL-pelisarjan kanssa. == Pelisarja == Nimi Julkaisupäivämäärä Konsoli(t) Kannessa oleva kiekkoilija NHL 2K 9. helmikuuta 2000 Sega Dreamcast Brendan Shanahan NHL 2K2 14. helmikuuta 2002 Sega Dreamcast Chris Drury NHL 2K3 19. lokakuuta 2002 PlayStation 2, Xbox, Nintendo GameCube Jeremy Roenick ESPN NHL Hockey 9. syyskuuta 2003 PlayStation 2, Xbox Jeremy Roenick ESPN NHL 2K5 30. elokuuta 2004 PlayStation 2, Xbox Martin St. Louis NHL 2K6 6. syyskuuta 2005 Xbox 360, PlayStation 2, Xbox Yhdysvallat: Marty Turco, Eurooppa ja Kanada: Mats Sundin NHL 2K7 12. syyskuuta 2006 Xbox 360, PlayStation 2, Xbox, PlayStation 3 Joe Thornton NHL 2K8 11. syyskuuta 2007 Xbox 360, PlayStation 2, PlayStation 3 Jason Spezza NHL 2K9 9. syyskuuta, 2008 Xbox 360, PlayStation 2, PlayStation 3, Wii Rick Nash NHL 2K10 15. syyskuuta 2009 Xbox 360, PlayStation 2, PlayStation 3, Wii Aleksandr Ovetškin NHL 2K11 syyskuu 2010 Wii Ryan Kesler NHL 2K 2014 Android, iOS *
Painin Aasian-mestaruuskilpailut 2004

Vuoden 2004 painin Aasian-mestaruuskilpailut järjestettiin huhti-toukokuun aikana kolmella eri paikkakunnalla: kreikkalais-roomalainen paini järjestettiin Almatyssa, Kazakstanissa, vapaapainissa kisattiin Teheranissa, Iranissa, ja naispainin järjestäjäpaikkakuntana toimi Japanin Tokio. Jokaisessa tyylissä painittiin seitsemässä painoluokassa. Nämä Aasian- mestaruuskilpailut olivat viimeiset, joissa jaettiin vain yksi pronssimitali sarjaa kohden. ==Mitalistit== ===Kreikkalais-roomalainen paini (Almaty)=== Sarja Kultaa Hopeaa Pronssia 55,0 kg Asset Imanbajev Im Dae-Won Hassan Rangraz 60,0 kg Jungi Ji-Nyun Nurbakyt Tengizbajev Dilshod Aripov 66,0 kg Kim In-Sub Roman Meleshin Masaki Izena 74,0 kg Aleksandr Dokturishvili Daniel Khalimov Choi Duk-Hoon 84,0 kg Abdullah Jabrailov Janarbek Kenjajev Kim Jung-Sub 96,0 kg Gennadi Chaidze Han Tae-Young Alexei Cheglakov 120,0 kg Georgi Tsurtsumia Dilshot Hadijev Sajad Barzi ===Vapaapaini (Teheran)=== Sarja Kultaa Hopeaa Pronssia 55,0 kg Adcham Achilov Naranbaatar Bayaraa Kim Hyo-Sub 60,0 kg Lee Yong-Chol Mohammad Mohammadi Jung Young-Ho 66,0 kg Kazuhiko Ikematsu Saman Tahmasebi Batzorig Buyanjav 74,0 kg M. Sadeqnejad Sujeet Maan Kunihiko Obata 84,0 kg Feridon Ghanbaripisar Moon Eui-Jae Magomed Kuruglijev 96,0 kg Magomed Ibragimov Alexei Krupniakov Mohammad Khaleghi Far 120,0 kg Fardin Masoumi Valadi Palwinder Singh Sheema Gankhuyag Dorjpaiam ===Naispaini (Tokio)=== Sarja Kultaa Hopeaa Pronssia 48,0 kg Chiharu Ichō Thing Trang Le Weichan Deng 51,0 kg Tsogtbazar Enkhjargal Yuri Kai Kim Hyung-Joo 55,0 kg Saori Yoshida Lee Na-Lae Naidan Otgonjarjal 59,0 kg Su Lihui Kim Hee-Joung Alka Tomar 63,0 kg Kaori Ichō Huihua Su Ochirbat Nasanburmaa 67,0 kg Norie Saito Jana Panova Daikh-Ochir Sugar 72,0 kg Kyōko Hamaguchi Burmaa Ochirbat Dan Zhang ==Mitalitaulukko== Kaikki tyylit yhteenlaskettuina. 1 6 1 2 2 3 3 1 3 3 2 3 4 3 0 2 5 2 5 5 6 1 2 5 7 1 1 2 8 1 0 0 9 1 4 0 10 0 2 1 11 0 1 0 == Lähteet == *FILA:n tietokanta 2004 Luokka:Vuoden 2004 urheilu Aasian-mestaruuskilpailut 2004 Luokka:Teheranin urheilu Aasian-mestaruuskilpailut 2004 Luokka:Tokion urheilu Luokka:Kazakstanin urheilutapahtumat Luokka:Almatyn urheilu
Kultakuusi

Kultakuusi (Picea abies f. aurea) on metsäkuusen erikoismuoto, jonka uusien versojen kärjet ovat vaaleankeltaisia tai kullankeltaisia. Keltaiset kärjet vihertyvät jo kesään mennessä, mutta joissain keltakuusissa keltaisuus näkyy vielä syksyn jälkeen talvellakin. Kultakuusen uusien versojen keltainen väri johtuu viherhiukkasten rakenteesta. Toinen samankaltainen viherhiukkasista johtuva erikoisen värinen kuusi on purppurakuusi (punakuusi) (Picea abies f. cruenta), joka on luonnossa kultakuustakin harvinaisempi. == Levinneisyysalue == Kultakuusia tavataan Etelä- ja Keski-Suomessa. Kultakuusen kantoja ovat muun muassa 'Iitin kultakuusi' ja 'Kesälahden kultakuusi' (Meilahden arboretum, Lauri Nurmikari). Kultakuusesta on myös viljelylajikkeita, kuten 'Kulta-Lumikki', 'Kulta-Päivikki' ja 'Kulta-Talvikki'. Kellertävän värinsä talvellakin säilyttäviä kultakuusia on muun muassa Kihniön Ratikylässä. Muualla kultakuusia on mm. Imatralla Stora-Enson palstalla ja Kuhmoisissa. Kultakuusia kasvaa harvassa Pohjois-Suomeen saakka ainakin Oulun seudulle saakka, jossa on merellinen ja leuto ilmasto, mikä vastaa eteläisempää kasvillisuusvyöhykettä. == Aiheesta muualla == * Metla: Kultakuusi Luokka:Metsäkuuset
Volkan Demirel

Volkan Demirel (s. 27. lokakuuta 1981 Istanbul) on turkkilainen jalkapallomaalivahti. Hän edustaa tällä hetkellä turkkilaista Fenerbahçea, jonne hän siirtyi kaudella 2002–2003. Ennen Fenerbahçeen siirtymistä Demirel pelasi Kartalsporissa. Turkin maajoukkueeseen Demirel nousi vuonna 2004. Hän oli mukana myös Turkin joukkueessa 2008 EM-kisoissa. Demirel pelasi Turkin alkulohkon ottelut, mutta oli pelikiellossa jatko-otteluissa saatuaan punaisen kortin Jan Kollerin tönäisemisestä viimeisessä ottelussa Tšekkiä vastaan. Kentällä pelannut Tuncay Şanlı joutui maaliin, mutta Turkki kuitenkin voitti ottelun 3–2 ja pääsi lohkosta jatkoon. Demirel on uransa aikana pelannut 63 maaottelua, joista viimeisen vuonna 2014. == Lähteet == Luokka:Turkkilaiset jalkapallomaalivahdit Luokka:Vuonna 1981 syntyneet Luokka:Elävät henkilöt
Gudrun Annette Høie

Gudrun Annette Høie (s. 13. heinäkuuta 1970) on norjalainen naispainija ja nelinkertainen maailmanmestari. Høie lukeutui maailman parhaisiin naispainijoihin aina 1980-luvun lopulta 2000-luvun alkuun. Pitkän uran tehnyt Høie osallistui jopa vuoden 2008 Pekingin kesäolympialaisten karsintaturnauksiin, mutta karsiutui olympialaisista. Palkintokaapissan Høiellä on kuusi MM- ja kaksi EM-mitalia. == Lähteet == * Profiili FILA:n tietopankissa Luokka:Norjalaiset naispainijat Luokka:Vuonna 1970 syntyneet Luokka:Elävät henkilöt
Hopeakloridi

Hopeakloridi (AgCl) on hopea- ja kloridi-ionien muodostama ioniyhdiste. Hopeakloridia esiintyy luonnossa sarvihopea- eli klooriargyriitti-nimisenä mineraalina. == Kemialliset ominaisuudet == Hopeakloridi on hyvin niukkaliukoista veteen. Hopeakloridia valmistetaankin lisäämällä hopeanitraattia kloridisuolaliuokseen, kuten kaliumkloridiliuokseen. Tällöin hyvin huonosti veteen liukeneva hopeakloridi saostuu ja voidaan kerätä. Lisäksi syntyy kaliumnitraattia, joka jää vesiliuokseen. :KCl(aq) + AgNO3(aq) → AgCl(s) + KNO3(aq) Hopeakloridi liukenee komplekseja muodostaen alkalimetallien syanidiliuoksiin, tiosulfaattiliuoksiin, ammoniumkarbonaatti- ja -kloridiliuoksiin sekä elohopeanitraattiliuoksiin. == Käyttö == Hopeakloridia käytetään valokuvauspapereissa. Hopeakloridi on herkkä valolle, joka hapettaa kloridi-ioneja, jolloin hopeaionit vastaanottavat niistä vapautuvat elektronit ja pelkistyvät metalliseksi hopeaksi. Pelkistyminen johtaa mustan kuvan syntymiseen. Valokuvauksessa käytetään hopeakloridin lisäksi myös hopeabromidia ja hopeajodidia. :Cl− \+ valoenergiaa → Cl + e− :Ag+ \+ e− → Ag Tarkoissa pH-mittareissa käytetään standardielektrodeina kalomelielektrodia tai hopea-hopeakloridielektrodeja. Hopeakloridia voidaan käyttää magnesium-hopeakloridipattereissa. Patterissa magnesium hapettuu magnesiumkloridiksi ja hopeaionit pelkistyvät. Magnesium-hopeakloridipatterin tuottama lähdejännite on 2,59 V ja napajännite on noin 1,5 V. Magnesium- hopeakloridipattereissa elektrolyyttinä on merivesi, ja niitä käytetään esimerkiksi poijujen valojen jännitelähteinä sekä erilaisissa meteorologisissa laitteissa. Jännitelähteessä tapahtuva kokonaisreaktio on: :Mg(s) + 2 AgCl(s) → 2 Ag(s) + Mg2+(aq) + 2 Cl−(aq) == Hopea ja bakteerit == Hopeaionit kykenevät tappamaan mikro-organismeja kuten bakteereja ja pieniä alkueläimiä. Hopeakloridia ja muita niukkaliukoisia hopeayhdisteitä käytetään haavojen hoidossa, vaikka ovat ihmiselle ja ympäristölle erittäin haitallisia (raskasmetalli). Ne tappavat kuitenkin tehokkaasti niin hyviä kuin huonoja pienorganismeja sekä bakteereja, jotka voisivat haitata haavojen parantumista. == Lähteet == == Aiheesta muualla == Luokka:Hopeayhdisteet Luokka:Kloridit
Seinäjoen maalaiskunnan vaakuna

Seinäjoen maalaiskunnan vaakuna on saanut aiheensa kunnan sijainnista ja maiden viljavuudesta. Vaakunan avainten lehti viittaa kunnan nimen alkukirjaimeen, ja ne edustavat tyypiltään vilja-aittojen avaimia, jotka symboloivat pitäjän viljavia peltoja ja niistä nousevaa vaurautta. Avaimet kertovat myös kunnan keskeisestä ”avainasemasta”. Vaakunan selitys on ”sinisessä kentässä kolme hirsittäistä hopea-avainta alatusten”. Vaakunan on suunnitellut Ahti Hammar, ja Seinäjoen maalaiskunnan kunnanvaltuusto hyväksyi sen kokouksessaan 28. elokuuta 1954. Sisäasiainministeriö vahvisti vaakunan käyttöön 16. lokakuuta 1954. Vaakuna muuttui epäviralliseksi Seinäjoen maalaiskunnan liityttyä Seinäjoen kauppalaan 1959. Kyseessä oli Suomen ensimmäinen virallisesta käytöstä poistunut kunnanvaakuna (pois lukien luovutettujen alueiden kaupunkien vaakunat). Vaakuna oli myös ehdolla Seinäjoen uudeksi vaakunaksi kuntaliitoksen yhteydessä 2009, mutta ei tullut valituksi. Seinäjoen kaupunginvaltuusto myönsi vuonna 2010 vaakunan käyttöoikeuden Törnävä-seuralle kotiseutuvaakunana.Seinäjoen maalaiskunnan vaakuna Törnävä-seuran käyttöön Ilkka == Lähteet == Luokka:Suomen entisten kuntien vaakunat Vaakuna
Jerry Edmonton

Jerry Edmonton (synt. Gerald McCrohan, 24. lokakuuta 1946 Oshawa, Ontario, Kanada – 28. marraskuuta 1993 Santa Barbara, Kalifornia, Yhdysvallat) oli Steppenwolf-yhtyeen rumpali. Hän soitti yhtyeessä sen perustamisesta lähtien aina vuoteen 1976 saakka. ”Born to Be Wild” -kappaleen säveltäjä Mars Bonfire (oik. Dennis Edmonton) oli hänen veljensä. Jerry Edmonton menehtyi auto- onnettomuudessa vuonna 1993. Luokka:Kanadalaiset rumpalit Luokka:Liikenneonnettomuudessa kuolleet Luokka:Vuonna 1946 syntyneet Luokka:Vuonna 1993 kuolleet
Marisa Coulter

Marisa Coulter eli rouva Coulter on kuvitteellinen hahmo englantilaisen Philip Pullmanin kirjoittamassa Universumien tomu -fantasiatrilogiassa ja siihen pohjautuvissa teoksissa. Hän on kirjasarjan antagonisti. Rouva Coulteria kuvataan älykkääksi ja manipuloivaksi hahmoksi, joka haluaa hallita. Hänet esitetään salaperäisenä henkilönä, jonka tarkoitusperät eivät aina ole täysin selviä. Hahmoa on luonnehdittu sekoitukseksi pahaa äitipuolta, hyvää haltiakummia ja noitaa. Rouva Coulterin daimoni on kultainen apina.Pullman, 1995: Kultainen kompassi. Vuonna 2007 ensi-iltansa saanessa elokuvassa Kultainen kompassi rouva Coulteria näyttelee Nicole Kidman ja sarjaan perustuvassa televisiosarjassa His Dark Materials roolia esittää Ruth Wilson. == Kirjojen tapahtumat == === Universumien tomu === Marisa Coulter on Universumien tomu -fantasiatrilogian päähenkilön Lyran äiti. Hän on luonteeltaan hyvin julma, eikä epäröi kiduttaa ja tappaa. Trilogian ensimmäisessä osassa hän toimii salaperäisten lapsikaappaajien johtajana. Järjestö kaappasi lapsia voidakseen erottaa heidät daimoneistaan erityisellä hopegiljotiinillä, estääkseen lapsien aikuistumisen. Trilogian viimeisessä osassa Marisa Coulter kuolee Lordi Asrielin kanssa, kun he vetävät Taivaan valtakunnan Sijaishallitsijan, Metatron-enkelin, mukanaan erääseen kuiluun. === Lyran kirjat === Marisa Coulter esiintyy myös Universumien tomun jatkosarjassa Lyran kirjat. Sarjan ensimmäinen osa, Vedenpaisumus, kertoo Lyran varhaislapsuudesta ja sijoittuu aikaan ennen Universumien tomun tapahtumia. Rouva Coulter on tällöin vielä elossa.Pullman, 2017: Vedenpaisumus. Sarjan toisessa osassa, Ruusunmetsästäjät, selviää, että Marcel Delamare on Marisa Coulterin veli. Tämä syyttää Lyraa sisarensa noin kymmenen vuoden takaisesta katoamisesta.Pullman, 2019: Ruusunmetsästäjät, ”14. Café Cosmopolitain”. == Lähteet == * * * * * === Viitteet === Luokka:Kuvitteelliset tieteilijät Luokka:Universumien tomun henkilöhahmot Luokka:Elokuvahahmot
Daimoni (Universumien tomu)

Daimoni on Philip Pullmanin kirjoittamassa Universumien tomu -fantasiatrilogiassa jokaisen ihmisen henkilökohtainen, sielua ilmentävä eläinhahmo. Daimoni on lähes aina eri sukupuolta kuin ihmisensä. Vaikka ihminen pystyisi pitämään tunteensa toiselta salassa, daimoni paljastaa tunteet usein esim. hermostuneisuudellaan tai vihaisuudellaan. Se, mikä eläin daimoni on, määräytyy hänen ihmisensä luonteen ja mielenlaadun mukaan. Lasten daimonit voivat muuttaa muotoaan eläimestä toiseksi ihmisen mielialan tai oman halunsa mukaan, mutta murrosiän alkuvaiheessa daimoni omaksuu pysyvän hahmon, joka on usein lintu tai nisäkäs, mutta voi yhtä hyvin olla jokin muu, jopa tarueläin. Ihmisen kuollessa daimoni haihtuu ilmaan. Jos daimoni menettää henkensä, sen ihminen kuolee samassa. Toisen daimoniin koskeminen on tabu. Daimonit saavat koskea toisiinsa ja voivat vaihtaa ajatuksia keskenään ja omien ihmistensä kanssa. Ihmiset voivatkin "keskustella" huomaamattomasti daimonien välisen ajatussiirron kautta. Kirjasarjan päähenkilö Lyra Belacquan maailma on ainoa, jonka ihmiset pystyvät näkemään daimoninsa (tosin myös meidän maailmastamme kotoisin oleva John Parry oppi näkemään omansa matkattuaan Lyran maailmaan). Kirjasarjasta ei käy ilmi, miten daimonit syntyvät tai mistä ne saavat nimensä. Ihmisen ollessa valveilla daimoni ei voi nukkua, mutta pyörtyä voi. == Side == Daimoni on itsenäinen olento ja voi toimia vastoin ihmisensä tahtoa. Daimonien ja ihmisten välillä on kuitenkin "side", joka kytkee heidät kiinni toisiinsa. Ihmiset ja daimonit eivät pysty siteen takia etääntymään toisistaan kuin pari metriä toisin kuin noidat, jotka voivat loitota daimoneistaan miten paljon hyvänsä. Tosin noidillakaan tämä kyky ei ole synnynnäinen, vaan se täytyy hankkia kulkemalla Lapissa sijaitsevan saastuneen alueen halki, jolle daimonit eivät voi mennä. Ihmistä ja daimonia yhdistävän näkymättömän siteen voi katkaista ainoastaan erityisestä metalliseoksesta (joka sisältää muun muassa mangaania) tehdyllä terällä, josta esimerkiksi Will Parryn (esiintyy trilogian toisessa osassa "Salaperäinen veitsi) kaksipuolisen veitsen toinen terä on tehty. Siteen katkaiseminen vaikuttaa aikuiseen lobotomian tavoin, lapsen se voi jopa tappaa. Ihmistä ilman daimonia kutsutaan zombiksi. == Lähteet == * * * Luokka:Kuvitteelliset olennot Luokka:Universumien tomu de:His Dark Materials#Dæmonen
Claire Trevor

Claire Trevor (synt. Claire Wemlinger 8. maaliskuuta 1909 New York, New York – 8. huhtikuuta 2000 Newport Beach, Kalifornia) oli yhdysvaltalainen näyttelijä. Hänet palkittiin Oscarilla parhaasta naissivuosasta roolistaan vuonna 1948 ensi-iltansa saaneessa elokuvassa Myrskyvaroitus. Lisäksi hän oli ehdolla Oscarin saajaksi elokuvista Varjojen kadut (1937) ja Paluuta ei ole (1954). Emmy-palkinnon hän sai vuonna 1956 televisioelokuvasta Dodsworth. Kaiken kaikkiaan hän esiintyi uranasa aikana yli 60 elokuvassa, ja sai tähden Hollywood Walk of Famelle. Vuonna 2000 UCI School of the Arts nimettiin uudelle nimelle UCI Claire Trevor School of the Arts hänen kunniakseen. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1909 syntyneet Luokka:Vuonna 2000 kuolleet
Mars Bonfire

Mars Bonfire (synt. Dennis Eugene McCrohan, myöh. Dennis Edmonton) (s. 21. huhtikuuta 1943 Oshawa, Ontario, Kanada) on kanadalainen muusikko ja lauluntekijä. Bonfire oli kitaristina Steppenwolf-yhtyeen esiasteessa, The Sparrows-yhtyeessä. Yhtyeen hajottua hän aloitti soolouran ja laulujen kirjoittamisen, tunnetuimpana hitiksi noussut "Born To Be Wild", jonka Steppenwolf levytti. Hän on tehnyt lauluja myös muille artisteille. Steppenwolf-rumpali Jerry Edmonton oli hänen veljensä. Luokka:Kanadalaiset lauluntekijät Bonfire, Mars Luokka:Vuonna 1943 syntyneet Luokka:Elävät henkilöt
Perniön lukio

Perniön lukio on yksi Salon kaupungin neljästä lukiosta. Se sijaitsee Perniön kirkonkylässä itäisessä Salossa. Opiskelijoita lukiossa on 130 ja henkilökuntaa noin kaksikymmentä. Vähäisen oppilasmääränsä vuoksi Perniön lukio oli vuonna 2010 joutumassa lakkautusuhan alle kolmen muun entisen Perniön kunnan koulun kanssa. Salon sivistystoimen johtaja aikoi esittää koulujen sulkemista säästösyistä vuonna 2012 ja päätös asiasta oli tarkoitus vuoden 2010 syksyllä.http://www.sss.fi/scripts/edoris/edoris.dll?tem=lsearchart_sss&search;_iddoc=132979 ==Lähteet== ==Aiheesta muualla== * Lukion kotisivut Luokka:Salon oppilaitokset Luokka:Perniö
Seiko Yamamoto

Seiko Nagashima (o.s. Yamamoto, , s. 22. elokuuta 1980) on japanilainen naispainija ja nelinkertainen maailmanmestari. Nagashima on voittanut tyttönimellään Yamamoto neljä maailman- ja kaksi Aasian mestaruutta. Hän oli sarjassaan maailman paras naispainija vuosituhannen vaihteen molemmin puolin ja siihen asti, kunnes maajoukkuetoveri Saori Yoshidan onnistui osittain syrjäyttää hänet. Yoshida muun muassa vei Japanin maapaikan Ateenan kesäolympialaisiin Yamamoton nenän edestä. Yamamoto päätti painiuransa vuonna 2006 ja toimi tämän jälkeen painikilpailujen kommentaattorina japanilaisille tv- ja radiokanaville. Lopettamisensa jälkeen hän meni naimisiin maajoukkuekäsipalloilija Hideaki Nagashiman kanssa. Syyskuussa 2007 parille syntyi poika. Ollessaan kommentoimassa Pekingin vuoden 2008 kesäolympialaisia Nagashima päätti aloittaa painimisen uudestaan, ja tavoitteenaan hänellä on päästä Lontoon vuoden 2012 kesäolympialaisiin. ==Lähteet== *Profiili FILA:n tietopankissa *S. Yamamoto out of retirement, to try for London olympics – japan-wrestling.org Luokka:Japanilaiset naispainijat Luokka:Vuonna 1980 syntyneet Luokka:Elävät henkilöt
Goldy McJohn

Goldy McJohn (synt. John Raymond Goadsby; 2. toukokuuta 1945 Toronto – 1. elokuuta 2017) oli kanadalainen kosketinsoittaja, joka soitti Steppenwolf- yhtyeessä. McJohn oli kosketinsoittajana The Sparrows -yhtyeessä, josta tuli vuonna 1967 Steppenwolf. McJohnin urut olivat yhtyeen soundissa yksi päätekijöistä. McJohn oli mukana Steppenwolfissa vuoteen 1974, jolloin laulaja-kitaristi John Kay erotti hänet. Vuonna 1977 hän perusti Steppenwolfin uudelleen Nick St. Nicholasin ja Kent Henryn kanssa, mutta vuonna 1980 John Kay nosti oikeusjutun Steppenwolf-nimen käytöstä ja lopetti yhtyeen. Sittemmin McJohn oli pääasiassa soolouralla. == Lähteet == Luokka:Kanadalaiset kosketinsoittajat Luokka:Vuonna 1945 syntyneet Luokka:Vuonna 2017 kuolleet
Isä Mitron sanakirja

Isä Mitron sanakirja: Ortodoksiset termit selityksineen on Mitro Revon vuonna 2007 ilmestynyt kirja, joka pohjautuu Ortodoksiviesti-lehdessä ilmestyneeseen artikkelisarjaan. == Lähteet == * == Aiheesta muualla == * Isä Mitron sanakirja opastaa ortodoksisen uskonnon maailmaan. WSOY 18.10.2007. * Martti Mäkisalo: Isä Mitro osaa markkinoida ortodoksisuutta. Helsingin sanomat 24.12.2007. Luokka:Kirjat kristinuskosta Luokka:Suomalaiset tietokirjat Luokka:Vuoden 2007 kirjat
Vasarahait

Vasarahait (Sphyrnidae) on luomihaikalojen heimo. Siihen kuuluu kaksi sukua ja yhdeksän lajia. * Eusphyra ** Eusphyra blochii * Sphyrna ** Sphyrna corona ** Sphyrna gilberti ** Kampavasarahai (Sphyrna lewini) ** Sphyrna media ** Isovasarahai (Sphyrna mokarran) ** Nuijahai (Sphyrna tiburo) ** Ruskovasarahai (Sphyrna tudes) ** Vasarahai (Sphyrna zygaena) Vasarahain pää on tyypillisesti päältä litistynyt ja laajentunut sivuille näyttäviksi ulokkeiksi, niin että päältä katsoen päällä on vasaramainen muoto. Se helpottaa haiden liikkumista, ja lisäksi kaukana toisistaan sijaitsevat silmät parantavat eläimen stereonäköä, stereohajuaistia ja sähköaistia. Vasarahaita elää kaikissa trooppisissa ja lämpimissä merissä. Ne uivat pinnan ja vähintään yhden kilometrin syvyyden välillä, joskus suurina parvina. Vasarahait synnyttävät eläviä poikasia ja syövät luukaloja, pieniä haita, rauskuja, pääjalkaisia sekä selkärangattomia eläimiä. Ne eivät syö merinisäkkäitä tai muita suuria selkärankaisia. Vasarahait ovat lauhkeita ja väistävät yleensä ihmistä, mutta joskus ne purevat sukeltajia tai uimareita. Kaikki lajit yhtä vähän tunnettua lajia lukuun ottamatta on luokiteltu uhanalaiseksi ja puolet erittäin uhanalaiseksi. Vasarahaita on metsästetty niiden evien vuoksi. Vasarahai kuolee nopeasti jäätyään verkkoon tai koukkuun. ==Lähteet== == Aiheesta muualla == * Luokka:Hait
Michael Monarch

Michael Monarch (s. 5. heinäkuuta 1950 Los Angeles, Kalifornia, Yhdysvallat) on yhdysvaltalainen kitaristi, joka muistetaan parhaiten Steppenwolf-yhtyeen alkuperäisenä kitaristina. Monarch liittyi Steppenwolfiin 17-vuotiaana vuonna 1967 ja oli mukana yhtyeen kolmella ensimmäisellä albumilla. Hän erosi yhtyeestä vuonna 1969. Sittemmin hän on ollut mukana yhtyeissä kuten Hokus Pokus, Detective ja World Classic Rockers. Hän on soittanut myös Janis Joplinin albumilla I Got Dem Ol' Kozmic Blues Again Mama!. Monarch on julkaissut myös sooloalbumeja. == Aiheesta muualla == * Viralliset kotisivut Luokka:Yhdysvaltalaiset kitaristit Luokka:Vuonna 1950 syntyneet Luokka:Elävät henkilöt